Bernard Lonergan

**Bernard Lonergan** (Buckingham, 17. 12. 1904. – Pickering, 26. 11. 1984), kanadski filozof, teolog, svećenik, isusovac, autor i profesor, jedan od najistaknutijih predstavnika katoličke teologije i filozofije 20. vijeka.

## Biografija

Lonergan je rođen 1904. u Buckinghamu, bivšem kanadskom gradu u Quebecu (danas dio grada Gatineaua). Njegov otac Gerald bio je irskog porijekla i radio je kao geodet na kartiranju zapadne Kanade, a majka Josephine domaćica iz porodice engleskih korijena. Osim Bernarda, roditelji su mu imali još dva sina, Gregoryja i Marka. Godine 1918. trinaestogodišnji Bernard upisao se na Koledž Loyola, isusovačku školu u Montrealu. Intelektualnim standardima svoje srednje škole i katoličkim obrazovanjem općenito nije bio zadovoljan, ali nastavio je vjersko školovanje i 1922. priključio se isusovačkom redu. Do 1926. služio je kao novak u ontarijskom Guelphu, a potom se upisao na Koledž Heythrop pri Univerzitetu u Londonu. Iako je respektirao kompetentnost i iskrenost svojih profesora na Heythropu, bio je duboko nezadovoljan prevladavajućom suarezijanskom filozofijom. Uz studij skolastičke filozofije na Heythropu, Lonergan je također pohađao predavanja jezika i matematike na Univerzitetu u Londonu. U rodnu Kanadu vratio se 1930. i tri godine proveo je kao predavač na Koledžu Loyola, a zatim je otišao u Rim i četiri godine izučavao teologiju na Papinskom univerzitetu Gregoriana. Tokom 1937. i 1938. prošao je završni tečaj za isusovca u francuskom Amiensu.

Lonerganovi interesi i intelektualni utjecaji za vrijeme školovanja bitno su varirali. Prilikom obuke u Guelphu proučavao je grčki, latinski i francuski jezik, retoriku i matematiku. Njegovi udžbenici na Heythropu bili su uglavnom skolastički priručnici njemačkog porijekla i suarezijanske naravi. Njegovi rani radovi na Heythropu odražavaju interes za epistemologijom, a primjetan je i utjecaj Newmanove *[[Gramatika pristanka|Gramatike pristanka]]* () koju je pročitao nekoliko puta. Predmeti zanimanja na Univerzitetu u Londonu ponovo su grčki, latinski i francuski jezik, te osobito matematika. Za vrijeme rada na Koledžu Loyola predavao je (infinitezimalni račun, analitičku geometriju i mehaniku, te proučavao djela Platona, Augustina, Johna Alexandera Stewarta i Christophera Dawsona. Posebno utjecajna bila je Dawsonova knjiga *Vrijeme bogova* () koja je rezultirala pomakom u njegovom razmišljanju od normativnog i klasicističkog do antropološkog poimanja kulture. Dok je boravio u Rimu, upoznao se s transcendentalnim tomizmom Josepha Maréchala što je predstavljalo osvježenje naspram ranijih iskustava sa skolastičkim priručnicima i odigralo je važnu ulogu na Lonerganov intelektualni razvoj. U ovo doba Lonergan je također aktivno proučavao i kulturu, filozofiju historije, sociologiju, politiku i ekonomiju, te je otpočeo planove za temeljitom obnovom katoličkih studija. Ovi planovi privremeno su stavljeni na čekanje dok je pripremao doktorat na Gregoriani, fokusiravši se na Tomu Akvinskog.

U maju 1940. godine, svega dva dana prije zakazane obrane doktorske disertacije, Lonergan zbog izbijanja Drugog svjetskog rata napušta Italiju i vraća se u Kanadu, te počinje predavati teologiju na isusovačkom koledžu Immaculée-Conception u Montrealu. Pet godina kasnije prelazi na Institut Thomas More i radi kao predavač do 1946. godine. Krajem decembra iste godine konačno je obranio disertaciju, uz specijalnu ispitnu komisiju sazvanu u Montrealu. Od 1947. do 1953. predavao je teologiju na Koledžu Regis u Torontu, a sljedećih jedanaest godina radi kao profesor na Papinskom univerzitetu Gregoriana u Rimu. Posljednjih godina u Italiji predavao je trojstvo i kristologiju, te sastavio važne udžbenike na te teme. Godine 1964. dijagnoziran mu je rak pluća zbog čega se ponovo vratio u Kanadu zbog liječenja i ostao raditi kao profesor na Koledžu Regis od 1965. do 1975. godine. Zbog zdravstvenog stanja njegove profesorske aktivnosti bile su reducirane tako da je većinu vremena posvetio istraživanju i pisanju. U međuvremenu je predavao i na Univerzitetu Harvard (1971–1972), a zadnja akademska pozicija bila mu je posao gostujućeg profesora na Koledžu Boston od 1975. do 1978. godine. Umro je u isusovačkoj ambulanti u Pickeringu 1984. i sahranjen je u Guelphu. Velik broj njegovih eseja i osvrta publiciran je u zbirkama nakon njegove smrti, a dio 2010-ih još nije bio objavljen.

## Opus
* *Insight: A Study of Human Understanding*, London; New York; Toronto: Longman, 1957; 5. izd. 1992, Toronto: University of Toronto Press, 
* *Collection: Papers by Bernard Lonergan* (urednik: Frederick E. Crowe), London: Darton, Longman & Todd, 1967; 2. izd. 1988, Toronto: University of Toronto Press, 
* *Verbum: Word and Idea in Aquinas* (urednik: David B. Burrell), Notre Dame, Indiana: University of Notre Dame Press, 1967, 
* *Grace and Freedom: Operative Grace in the Thought of St. Thomas Aquinas* (urednik: J. Patout Burns, predgovor: Frederick E. Crowe), London; New York: Darton, Longman & Todd; Herder & Herder, 1971, 
* *Method in Theology*, London: Darton, Longman & Todd, 1972, 
* *A Second Collection: Papers by Bernard J. F. Lonergan* (urednici: William F. J. Ryan i Bernard J. Tyrrell), London: Darton, Longman & Todd, 1974, 
* *A Third Collection: Papers by Bernard J. F. Lonergan* (urednik: Frederick E. Crowe), New York; London: Paulist Press; Chapman, 1985, 
* *Understanding and Being: The Halifax Lectures on Insight* (urednici: Etrzabeth A. Moreltr i Mark D. Moreltr), Toronto; Buffalo: University of Toronto Press, 1990, 
* *Topics in Education: The Cincinnati Lectures of 1959 on the Philosophy of Education* (urednici: Robert M. Doran i Frederick E. Crowe), Toronto: University of Toronto Press, 1993, 
* *Philosophical and Theological Papers, 1958-1964* (urednici: Robert C. Croken, Frederick E. Crowe i Robert M. Doran), Toronto: University of Toronto Press, 1996, 
* *For a New Political Economy* (urednik: Philip J. McShane), Toronto: University of Toronto Press, 1998, 
* *Macroeconomic Dynamics: An Essay in Circulation Analysis* (urednici: Frederick G. Lawrence, Patrick H. Byrne i Charles C. Hefling), Toronto: University of Toronto Press, 1999, 
* *Phenomenology and Logic* (urednik: Philip J. McShane), Toronto: University of Toronto Press, 2001, 
* *The Ontological and Psychological Constitution of Christ* (latinski izvornik: *De constitutione Christi ontologica et psychologica*, preveo: Michael G. Shields), Toronto: University of Toronto Press, 2002 [1964], 
* *Philosophical and Theological Papers, 1965-1980* (urednici: Robert C. Croken i Robert M. Doran), Toronto: University of Toronto Press, 2004, 
* *Shorter Papers* (urednici: Robert C. Croken, Robert M. Doran i H. Daniel Monsour), Toronto; Buffalo: University of Toronto Press, 2007, 
* *The Triune God: Systematics* (latinski izvornik: *De Deo Trino II: Pars Systematica*, preveo: Michael G. Shields, urednici: Robert M. Doran i H. Daniel Monsour), Toronto; Buffalo: University of Toronto Press, 2007 [1964], 
* *The Triune God: Doctrines* (latinski izvornik: *De Deo Trino I: Pars Dogmatica*, preveo: Michael G. Shields, urednici: Robert M. Doran i H. Daniel Monsour), Toronto; Buffalo: University of Toronto Press, 2009 [1964], 
* *Early Works on Theological Method 1* (urednici: Robert M. Doran i Robert C. Croken), Toronto; Buffalo: University of Toronto Press, 2010, 
* *Early Latin Theology* (preveo: Michael G. Shields, urednici: Robert M. Doran i H. Daniel Monsour), Toronto: University of Toronto Press, 2011, 
* *Early Works on Theological Method 2* (preveo: Michael G. Shields, urednici: Robert M. Doran i H. Daniel Monsour), Toronto: University of Toronto Press, 2013, 
* *Early Works on Theological Method 3* (preveo: Michael G. Shields, urednici: Robert M. Doran i H. Daniel Monsour), Toronto: University of Toronto Press, 2013, 

## Literatura

*  
*  
*  
*  
*  
*  
*  
*  
*  

## Vanjske veze
*  Službene stranice Bernarda Lonergana
*  The Lonergan Research Institute , Regis College
*  Lonergan Institute , Boston College
*  Lonergan, Bernard Joseph Francis (1904–84), Routledge Encyclopedia of Philosophy
*  Bernard Joseph Francis Lonergan, The Canadian Encyclopedia
*  Bernard J. F. Lonergan (1904-1984), Boston Collaborative Encyclopedia of Western Theology